Document ID: 31997R1375

ΚΑΝΟΝΙΣΜΟΣ (ΕΚ) αριθ. 1375/97 ΤΗΣ ΕΠΙΤΡΟΠΗΣ της 17ης Ιουλίου 1997 για τροποποίηση του κανονισμού (ΕΚ) αριθ. 1981/94 του Συμβουλίου για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα, καταγωγής Αιγύπτου, Αλγερίας, Ιορδανίας, Ισραήλ, Κύπρου, Μάλτας, Μαρόκου, Τουρκίας, Τυνησίας και Υπεριορδανίας και Λωρίδας της Γάζας, καθώς και για τις λεπτομέρειες παράτασης ή προσαρμογής των εν λόγω ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1981/94 του Συμβουλίου, της 25ης Ιουλίου 1994, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα, καταγωγής Αιγύπτου, Αλγερίας, Ιορδανίας, Ισραήλ, Κύπρου, Μάλτας, Μαρόκου, Τουρκίας, Τυνησίας και Υπεριορδανίας και Λωρίδας της Γάζας, καθώς και για τις λεπτομέρειες παράτασης ή προσαρμογής των εν λόγω ποσοστώσεων (1), όπως τροποποιήθηκε τελευταία από τον κανονισμό (ΕΚ) αριθ. 592/97 (2), και ιδίως τα άρθρα 6 και 7,
Εκτιμώντας:
ότι με τους τροποποιητικούς κανονισμούς του Συμβουλίου (ΕΚ) αριθ. 3057/95 (3) και (ΕΚ) αριθ. 1877/96 (4), ανοίχθηκαν στο παράρτημα IV κοινοτικές δασμολογικές ποσοστώσεις για τομάτες, κολοκυθάκια, αγγινάρες, αγγούρια, κλεμαντίνες και πορτοκάλια καταγωγής Μαρόκου με την εφαρμογή ειδικών τιμών εισόδου, με σκοπό να θέσει σε προηγούμενη εφαρμογή ορισμένες διατάξεις του γεωργικού μέρους της μελλοντικής ευρωμεσογειακής συμφωνίας μεταξύ της Κοινότητας και του Μαρόκου 7
ότι αυτές οι διατάξεις προβλέπουν κυρίως ότι οι ειδικές τιμές εισόδου μειώνονται υπό τις αυτές αναλογίες και κατά τον αυτό ρυθμό με τις τιμές εισόδου τις παγιούμενες στο πλαίσιο του ΠΟΕ 7 ότι πρέπει επομένως να τροποποιηθεί ο κανονισμός (ΕΚ) αριθ. 1981/94 προκειμένου να δημοσιευθούν για τις επόμενες περιόδους εμπορίας οι μειωμένες τιμές εισόδου που θα εφαρμόζονται στα πλαίσια των κοινοτικών δασμολογικών ποσοστώσεων για τα εν λόγω γεωργικά προϊόντα καταγωγής Μαρόκου 7
ότι η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας και της ΟΑΠ υπέρ της παλαιστινιακής αρχής της Υπεριορδανίας και Λωρίδας της Γάζας (5), δεν προβλέπει άλλες δασμολογικές ποσοστώσεις από αυτές που ισχύουν αυτή τη στιγμή στο πλαίσιο του κανονισμού (ΕΟΚ) αριθ. 1134/91 του Συμβουλίου (6), όπως τροποποιήθηκε τελευταία από τον κανονισμό (ΕΚ) αριθ. 539/96 (7), σχετικά με το δασμολογικό καθεστώς που εφαρμόζεται κατά τις εισαγωγές στην Κοινότητα προϊόντων καταγωγής Υπεριορδανίας και Λωρίδας της Γάζας και ότι δεν είναι, επομένως, αναγκαίο να τροποποιηθεί ο κανονισμός (ΕΚ) αριθ. 1981/94 μετά τη θέση σε ισχύ της εν λόγω συμφωνίας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παραπομπή 5 στο τέλος του παραρτήματος IV του κανονισμού (ΕΚ) αριθ. 1981/94 αντικαθίσταται από το ακόλουθο κείμενο:
«(5) Στο πλαίσιο των ποσοστώσεων αυτών, η συμβατική τιμή εισόδου, από την οποία ο ειδικός δασμός που προβλέπεται στον πίνακα των παραχωρήσεων της Κοινότητας προς τον ΠΟΕ μειώνεται σε 0, είναι ίση με:
α) για τις τομάτες:
- 484 Ecu/τόνο, από 1 Ιανουαρίου έως 31 Μαρτίου και από 1 Οκτωβρίου έως 31 Δεκεμβρίου 1997,
- 476 Ecu/τόνο, από 1 Ιανουαρίου έως 31 Μαρτίου και από 1 Οκτωβρίου έως 31 Δεκεμβρίου 1998,
- 468 Ecu/τόνο, από 1 Ιανουαρίου έως 31 Μαρτίου και από 1 Οκτωβρίου έως 31 Δεκεμβρίου 1999,
- 461 Ecu/τόνο, για κάθε επόμενη περίοδο από 1 Ιανουαρίου έως 31 Μαρτίου και από 1 Οκτωβρίου έως 31 Δεκεμβρίου 7
β) για τα αγγούρια:
- 480 Ecu/τόνο, από 1 Ιανουαρίου έως 31 Μαΐου και από 1 Νοεμβρίου έως 31 Δεκεμβρίου 1997,
- 470 Ecu/τόνο, από 1 Ιανουαρίου έως 31 Μαΐου και από 1 Νοεμβρίου έως 31 Δεκεμβρίου 1998,
- 459 Ecu/τόνο, από 1 Ιανουαρίου έως 31 Μαΐου και από 1 Νοεμβρίου έως 31 Δεκεμβρίου 1999,
- 449 Ecu/τόνο, για κάθε επόμενη περίοδο από 1 Ιανουαρίου έως 31 Μαΐου και από 1 Νοεμβρίου έως 31 Δεκεμβρίου 7
γ) για τις αγγινάρες:
- 588 Ecu/τόνο, από 1 Νοεμβρίου έως 31 Δεκεμβρίου 1997,
- 582 Ecu/τόνο, από 1 Νοεμβρίου έως 31 Δεκεμβρίου 1998,
- 577 Ecu/τόνο, από 1 Νοεμβρίου έως 31 Δεκεμβρίου 1999,
- 571 Ecu/τόνο, για κάθε επόμενη περίοδο από 1 Νοεμβρίου έως 31 Δεκεμβρίου 7
δ) για τα κολοκυθάκια:
- 440 Ecu/τόνο, από 1 έως 31 Ιανουαρίου, από 1 έως 20 Απριλίου και από 1 Οκτωβρίου έως 31 Δεκεμβρίου 1997,
- 435 Ecu/τόνο, από 1 έως 31 Ιανουαρίου, από 1 έως 20 Απριλίου και από 1 Οκτωβρίου έως 31 Δεκεμβρίου 1998,
- 429 Ecu/τόνο, από 1 έως 31 Ιανουαρίου, από 1 έως 20 Απριλίου και από 1 Οκτωβρίου έως 31 Δεκεμβρίου 1999,
- 424 Ecu/τόνο, για κάθε επόμενη περίοδο από 1 έως 31 Ιανουαρίου, από 1 έως 20 Απριλίου και από 1 Οκτωβρίου έως 31 Δεκεμβρίου,
- κατά την περίοδο από 1 Φεβρουαρίου έως 31 Μαρτίου εφαρμόζεται η τιμή εισόδου "ΠΟΕ", η οποία είναι περισσότερο ευνοϊκή από τις συμβατικές τιμές εισόδου 7
ε) για τα πορτοκάλια:
- 271 Ecu/τόνο, από 1 Δεκεμβρίου 1997 έως 31 Μαΐου 1998,
- 268 Ecu/τόνο, από 1 Δεκεμβρίου 1998 έως 31 Μαΐου 1999,
- 266 Ecu/τόνο, από 1 Δεκεμβρίου 1999 έως 31 Μαΐου 2000,
- 264 Ecu/τόνο, για κάθε επόμενη περίοδο από 1 Δεκεμβρίου έως 31 Μαΐου 7
στ) για τις κλεμαντίνες:
- 493 Ecu/τόνο, από 1 Νοεμβρίου 1997 έως τέλος Φεβρουαρίου 1998,
- 490 Ecu/τόνο, από 1 Νοεμβρίου 1998 έως τέλος Φεβρουαρίου 1999,
- 487 Ecu/τόνο, από 1 Νοεμβρίου 1999 έως τέλος Φεβρουαρίου 2000,
- 484 Ecu/τόνο, για κάθε επόμενη περίοδο από 1 Νοεμβρίου έως τέλος Φεβρουαρίου».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 1997.

Labels: 3
17
5